Volgos–Dono kanalas
Volgos–Dono kanalas (rus. Волго-Донской канал), Lenino vardo Volgos–Dono laivybinis kanalas (Волго-Донской судоходный канал имени В. И. Ленина) – laivybinis vandens kanalas Rusijoje, Volgogrado srityje; jungia Volgos ir Dono upes. Vakarinis jo galas įeina į Dono upės Cimliansko tvenkinį netoli Kalačo prie Dono miesto, rytinis galas – į Volgos upę Volgogrado pietiniame pakraštyje. Ilgis 101 km. Yra 13 šliuzų. Kanalu gali plaukti iki 5000 t talpos ir 3,5 m grimzdos laivai.